RESOLUCIÓN do 12 de novembro de 2024 pola que se modifica a Resolución do 28 de decembro de 2023 pola que se establecen as bases reguladoras, en réxime de concorrencia competitiva, das subvencións para a produción e coprodución de proxectos audiovisuais galegos, e se convocan para o ano 2024 (código de procedemento CT207A).
Axencia Galega das Industrias Culturais — III. Outras disposicións — 18/11/2024

O 29 de xaneiro de 2024 publicouse no
Diario Oficial de Galicia
número 20 a Resolución do 28 de decembro de 2023 pola que se establecen as bases reguladoras, en réxime de concorrencia competitiva, das subvencións para a produción e coprodución de proxectos audiovisuais galegos, e se convocan para o ano 2024 (código de procedemento CT207A).
A Resolución do 28 de decembro de 2023 establece un crédito para o financiamento desta convocatoria de 2.500.000 euros, con cargo á aplicación orzamentaria 10.A1.432B.770.0 no código de proxecto 2010 00005, do orzamento de gasto da Axencia Galega das Industrias Culturais, e posibilita que os importes previstos poidan ser incrementados ao longo do exercicio orzamentario, nos supostos establecidos no artigo 31.2 da Lei de subvencións de Galicia, e tras a declaración previa de dispoñibilidade de crédito, logo da modificación orzamentaria que proceda.
Ao abeiro deste artigo, mediante a Resolución do 21 de xuño de 2024, publicouse no
Diario Oficial de Galicia
do 28 de xuño do 2024 a modificación das bases reguladoras para incrementar o crédito destinado a financiar esta convocatoria de subvencións, co obxectivo de posibilitar un maior número de persoas beneficiarias.
Con posterioridade a este feito, ten lugar a comunicación do director xeral del Instituto da Cinematografía e as Artes Visuais (ICAA), en que indica que a dotación económica do fondo para o fomento da produción, distribución, exhibición e promoción do audiovisual en lingua cooficial distinta ao castelán que recibirá a Comunidade Autónoma de Galicia para o ano 2024 é de 606.096,41 euros.
Polo exposto, e para poder dar cumprimento ás obrigas que implica a aceptación deste crédito, proponse a modificación da fonte de financiamento de parte do importe total destinado a esta convocatoria segundo se reflicte no cadro de financiamento, así como a inclusión de novas obrigas ás persoas beneficiarias no que atinxe á publicidade e difusión das actuacións efectuadas con cargo á axuda concedida.
Así pois, de acordo co anterior e co establecido na Lei 9/2007, do 13 de xuño, de subvencións de Galicia, no Decreto 11/2009, do 8 de xaneiro, polo que se aproba o seu regulamento, así como os preceptos básicos da Lei 38/2003, do 17 de novembro, xeral de subvencións, e no Real decreto 887/2006, do 21 de xullo, polo que se aproba o Regulamento xeral de subvencións, e en virtude das atribucións que me foron concedidas,
Primeiro. Modificar o artigo 3 da convocatoria, que queda redactado como segue:
«Artigo 3.
Financiamento, contías máximas e intensidade das axudas
Os créditos dispoñibles para o financiamento desta convocatoria imputaranse aos orzamentos da Axencia Galega das Industrias Culturais para 2024, na aplicación, código de proxecto, fonte de financiamento, importes e distribución que se reflicte no cado seguinte:
Segundo. Modificar os números 1 e 2 do artigo 3 das bases reguladoras, que quedan redactados como segue:
«Artigo 3.
Financiamento
1. O importe global máximo para o financiamento desta convocatoria será de 3.000.000 euros con cargo á aplicación orzamentaria 10.A1.432B.770.0 do orzamento de gasto da Axencia Galega das Industrias Culturais, dos cales 2.394.000,00 € se imputarán ao código de proxecto 2010 00005 e 606.000,00 € ao código de proxecto 2024 00003 .
2. Esta convocatoria ten carácter plurianual, polo que os créditos deben asignarse por categorías e anualidades. Esta asignación reflíctese no cadro seguinte:
Terceiro. Modificar os números 6 e 7 do artigo 20, que quedan redactados como segue:
«Artigo 20.
Obrigas das persoas beneficiarias
...
6. Nos títulos de crédito iniciais da produción deberá figurar en cartón único: “Coa subvención da Xunta de Galicia e do Instituto da Cinematografía e das Artes Audiovisuais, utilizando a imaxe gráfica corporativa que se descargará das páxinas oficiais de ambos os dous organismos. Así mesmo, en todos os materiais de promoción, distribución e publicidade da obra (carteis, músicas, portadas e outros materiais) farase constar que a produción foi subvencionada pola Xunta de Galicia e o Instituto da Cinematografía e das Artes Audiovisuais, utilizando igualmente as marcas principais. Cando se trate de series de ficción, animación ou documentais, a lenda e a marca figurarán no primeiro capítulo e nos créditos finais dos restantes.
7. Facer constar na súa publicidade, incluída a realizada a través de páxinas web, ou na información que xeren en relación co proxecto subvencionado, o financiamento dos seus proxectos pola Xunta de Galicia e o Instituto da Cinematografía e das Artes Audiovisuais. Os custos correspondentes á dita publicidade serán por conta da persoa beneficiaria da subvención».
Disposición adicional única
Contra esta resolución, que esgota a vía administrativa, poderá interporñerse recurso potestativo de reposición no prazo dun mes ante o presidente do Consello Reitor, contado a partir do día seguinte ao da súa publicación no
Diario Oficial de Galicia
, ou directamente recurso contencioso-administrativo ante os xulgados do contencioso-administrativo de Santiago de Compostela, no prazo de dous meses, contados a partir do día seguinte ao da súa publicación no
Diario Oficial de Galicia
.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 12 de novembro de 2024